Възможно ли е отпадане на преференциалните цени за изкупуване на ток, произведен от ФЕЦ до 30kw ?
Преференциалните цени за изкупуване на енергия от ФЕЦ се определят с решение на Комисията за Енергийно и Водно Регулиране (КЕВР) всяка година на 1 юли и е фиксирана за срока на Договора за изкупуване, но не по-дълго от 31.12.2035г. След тази дата всички фотоволтаични централи започват продажба на произведеното електричество на свободния пазар за електроенергия, както всички централи над 30kwp търгуват произведената енергия в момента. 

До 1-07-21г. преференциалната цена за изкупуване на енергия от фотоволтаични централи с мощност от 5 до 30kw включително е 198,27 лв. за mwh. Очакването е на 1 юли 2021г. КЕВР да намали стойността, но да запази преференцията като цяло.

Слухове има постоянно, относно това какво ще се случва с преференциалните цени. Нашият съвет е да не вярвате на всичко което чувате, защото хората които реално знаят какво ще се случи, са много малко и работят в ДКЕВР и нямат навика да изнасят подобна информация.